Gemeenskap pak ‘inbreker’ wat glo verkragArgieffoto: SAPD/Facebook Brig. Thulani Ngubane, woordvoerder van die polisie, het gesê ses mans het glo vroeg Sondagoggend by ŉ huis in Majakaneng naby Mooinooi ingebreek. Drie mans het buite die huis gewag terwyl die ander drie mans die huis binne is. ŉ 23-jarige vrou wat in die huis was, is glo deur twee van die mans verkrag terwyl die ander man ŉ vuurwapen op haar gerig het. Die verdagtes het met ŉ televisiestel en klere gevlug. Volgens Ngubane het inwoners later ŉ man met ŉ televisiestel sien loop. Hulle het hom daarvan beskuldig dat hy by die inbraak betrokke was en hom aangerand. Die verdagte is in die hospitaal opgeneem en is in ŉ kritieke toestand. Die ondersoek duur voort.